Alljärgnev teave tehakse teatavaks järgmistele isikutele ja rühmitustele: AL NASSER, Abdelkarim Hussein Mohamed, AL-YACOUB, Ibrahim Salih Mohammed, BOUYERI, Mohammed, IZZ-AL-DIN, Hasan, MOHAMMED, Khalid Shaikh, SHAHLAI Abdul Reza, SHAKURI Ali Gholam, COMMUNIST PARTY OF THE PHILIPPINES / FILIPIINIDE KOMMUNISTLIK PARTEI, sealhulgas NEW PEOPLES ARMY (NPA) / UUS RAHVAARMEE (NPA), Filipiinid, Hizballah Military Wing / Hizballahi sõjaline tiib, EJÉRCITO DE LIBERACIÓN NACIONAL / RAHVUSLIK VABASTUSARMEE, POPULAR FRONT FOR THE LIBERATION OF PALESTINE (PFLP) / PALESTIINA VABASTAMISE RAHVARINNE (PFLP), POPULAR FRONT FOR THE LIBERATION OF PALESTINE – GENERAL COMMAND / PALESTIINA VABASTAMISE RAHVARINDE PEASTAAP, DEVRIMCI HALK KURTULUȘ PARTISI-CEPHESI (DHKP/C) / REVOLUTSIOONILINE RAHVA VABASTUSPARTEI/-RINNE (DHKP-C), SENDERO LUMINOSO (SL) („Shining Path / Särav Tee“) ning TEYRBAZEN AZADIYA KURDISTAN (TAK) – isikud ja rühmitused, kes on kantud nende isikute, rühmituste ja üksuste loetellu, kelle suhtes kohaldatakse nõukogu ühise seisukoha 2001/931/ÜVJP (terrorismivastaste erimeetmete rakendamise kohta) artikleid 2, 3 ja 4 ning nõukogu määrust (EÜ) nr 2580/2001 (teatavate isikute ja üksuste vastu suunatud eripiirangute kohta terrorismivastaseks võitluseks) (vt nõukogu otsuse (ÜVJP) 2020/20 lisa ning nõukogu rakendusmääruse (EL) 2020/19 lisa)

(2020/C 183/01)

Eespool nimetatud isikutele ja rühmitustele, kes on kantud nõukogu otsuses (ÜVJP) 2020/20 (1) ning nõukogu rakendusmääruses (EL) 2020/19 (2) esitatud loetellu, teatatakse järgmist.

Nõukogu määrusega (EÜ) nr 2580/2001 (3) on ette nähtud, et kõik asjaomastele isikutele ja rühmitustele kuuluvad rahalised vahendid, muud finantsvarad ja majandusressursid külmutatakse ning et nende käsutusse ei tohi anda otseselt ega kaudselt rahalisi vahendeid, muid finantsvarasid ega majandusressursse.

Nõukogule on esitatud uut teavet, mis on seotud eespool nimetatud isikute ja rühmituste loetellu kuulumisega. Kõnealust uut teavet arvesse võttes kavatseb nõukogu põhjendusi vastavalt muuta.

Asjaomased isikud ja rühmitused võivad esitada taotluse kavandatud põhjenduste saamiseks nende jätmise kohta eespool nimetatud loetellu järgmisel aadressil:

Council of the European Union (Attn: COMET designations) Rue de la Loi/Wetstraat 175 1048 Bruxelles/Brussel BELGIQUE/BELGIË

E-post: sanctions@consilium.europa.eu

Nimetatud taotlus tuleks esitada 10. juuniks 2020.

Asjaomased isikud ja rühmitused võivad eespool toodud aadressil igal ajal esitada nõukogule taotluse koos mis tahes täiendavate dokumentidega, et otsus nende eespool nimetatud loetellu kandmise ja jätmise kohta läbi vaadataks. Taotlused vaadatakse läbi pärast nende kättesaamist. Sellega seoses juhitakse asjaomaste isikute ja rühmituste tähelepanu asjaolule, et nõukogu vaatab nimetatud loetelu korrapäraselt läbi kooskõlas ühise seisukoha 2001/931/ÜVJP (4) artikli 1 lõikega 6.

Asjaomaste isikute ja rühmituste tähelepanu juhitakse võimalusele taotleda asjakohase liikmesriigi või asjakohaste liikmesriikide pädevatelt asutustelt, mis on loetletud kõnealuse määruse lisas, luba külmutatud rahaliste vahendite kasutamiseks põhivajadusteks või konkreetseteks makseteks kooskõlas kõnealuse määruse artikli 5 lõikega 2.

(1) ELT L 8 I, 14.1.2020, lk 5

(2) ELT L 8 I, 14.1.2020, lk 1.

(3) EÜT L 344, 28.12.2001, lk 70.

(4) EÜT L 344, 28.12.2001, lk 93.